FI Euroopan unionin virallinen lehti C 338/108

KERTOMUS

Euroopan elintarviketurvallisuusviranomaisen tilinpäätöksestä varainhoitovuodelta 2009 sekä viranomaisen vastaukset

2010/C 338/19

SISÄLLYS

Kohta Sivu JOHDANTO … 1–2 109 TARKASTUSLAUSUMA … 3–12 109 TALOUSARVIO- JA VARAINHALLINTOA KOSKEVAT HUOMAUTUKSET … 13–15 110 MUUT KYSYMYKSET … 16 110 Taulukko … 111 Viranomaisen vastaukset … 113

JOHDANTO

1. Euroopan elintarviketurvallisuusviranomainen (jäljempänä ’viranomainen’), perustettiin 28 päivänä tammikuuta 2002 annetulla Euroopan parlamentin ja neuvoston asetuksella (EY) N:o 178/2002 (1). Parmassa sijaitsevan viranomaisen pääasiallisena tehtävänä on toimittaa unionin lainsäädännön laatimisessa tarvittavaa tieteellistä tietoa ja kerätä ja analysoida tietoja, joilla voidaan kartoittaa ja valvoa riskejä, sekä tiedottaa näistä riippumattomasti (2).

2. Viranomaisen talousarvio varainhoitovuonna 2009 oli 71,4 miljoonaa euroa (2 miljoonan euron vapautettu varaus mukaan luettuna), kun se edellisenä varainhoitovuonna oli 66,4 miljoonaa euroa. Henkilöstömäärä vuoden lopussa oli 326, edellisenä vuonna vastaava määrä oli 318.

12. Jäljempänä esitettävät huomautukset eivät aseta tilintarkastustuomioistuimen lausumia kyseenalaiseksi.

TALOUSARVIO- JA VARAINHALLINTOA KOSKEVAT HUOMAUTUKSET

13. Viranomainen sisällytti vuoden 2009 talousarvioonsa tutkimusapurahoja ja tieteellisiä yhteistyöhankkeita koskevat jaksotetut määrärahat, joiden kokonaismäärä oli 7,9 miljoonaa euroa. Vuoden lopussa asianomaisista maksumäärärahoista oli peruutettava 6 miljoonaa euroa (75 prosenttia). Näistä varoista 3,1 miljoonaa oli myönnetty yli viranomaisen yksilöimien tarpeiden. Tämä antaa ymmärtää, että viranomaisen olisi tehostettava talousarvioprosesseja sekä monivuotisen täytäntöönpanon suunnittelua ja valvontaa jaksotettujen määrärahojen osalta.

14. Vuodelta 2008 siirrettiin 9,3 miljoonaa euroa osastoon III (operatiivinen toiminta); määrästä oli vuoden lopussa peruutettava 1,8 miljoonaa euroa (19 prosenttia). Tämä johtui pääasiassa siitä, että vuoden 2007 ja 2008 tutkimusapurahojen täytäntöönpano viivästyi. Tämä osoittaa, että viranomaisen olisi parannettava sopimushallintoa ja valvottava tiukemmin selvitysten ja menoilmoitusten antamista.

15. Tietotekniikalle oli vuoden 2009 talousarviossa varattu alun perin 4,2 miljoonaa euroa. Määrää lisättiin 2,5 miljoonan euron määrärahasiirroilla. Kyseisillä varoilla rahoitettiin pääasiassa laitteistoihin ja ohjelmistoihin liittyviä neuvonta- ja asiantuntijahankkeita, jotka sisältyvät vuoden 2010 työohjelmaan. Edellä mainittujen tapausten lailla tämä on osoituksena siitä, että vuoden 2009 työohjelman toteuttamisessa esiintyi vaikeuksia ja että tilanne on vuotuisuutta ja erittelyä koskevien talousarvioperiaatteiden vastainen.

MUUT KYSYMYKSET

16. Vuoden 2008 tutkimusapurahasopimuksista kahdeksan kohdalla viranomainen maksoi ylimääräisen 383 627 euron ennakkomaksun, vaikka saatavilla ei ollut todentavaa aineistoa, josta olisi käynyt ilmi, että ensimmäiset ennakkomaksut olisi käytetty.

Tilintarkastustuomioistuimen jaosto IV on tilintarkastustuomioistuimen jäsenen Igors LUDBORŽSin johdolla hyväksynyt tämän kertomuksen Luxemburgissa 14. ja 16. syyskuuta 2010 pitämässään kokouksessa. Tilintarkastustuomioistuimen puolesta Vítor Manuel da SILVA CALDEIRA presidentti

Taulukko Euroopan elintarviketurvallisuusviranomainen (Parma) Perussopimuksen mukainen unionin toimivalta Viranomaisen toimivaltuudet (Euroopan parlamentin ja neuvoston asetus (EY) N:o 178/2002) Hallinto Viranomaisen resurssit vuonna 2009 (vuoden 2008 tiedot suluissa) Tuotteet ja palvelut vuonna 2009 (vuoden 2008 tiedot suluissa) Tavaroiden vapaa liikkuvuus (Euroopan unionin toiminnasta tehty sopimus, 28 artikla) Kuluttajien etujen suojaamiseksi ja kuluttajansuojan korkean tason varmistamiseksi unioni myötävaikuttaa kuluttajien terveyden, turvallisuuden ja taloudellisten etujen suojaamiseen sekä edistää kuluttajien oikeutta tiedonsaantiin ja koulutukseen sekä oikeutta järjestäytyä etujensa valvomiseksi. (Euroopan unionin toiminnasta tehty sopimus, 169 artiklan 1 kohta) Yhteinen kauppapolitiikka (Euroopan unionin toiminnasta tehty sopimus, 206 artikla) Tavoitteet — Antaa tieteellisiä lausuntoja sekä tieteellistä ja teknistä tukea yhteisön lainsäädännön ja politiikkojen tarpeisiin kaikilla aloilla, joilla on välitön tai välillinen vaikutus elintarvikkeisiin ja elintarvikkeiden turvallisuuteen — tuottaa riippumatonta tietoa elintarvikkeiden turvallisuusriskeistä — myötävaikuttaa ihmisten elämän ja terveyden korkeatasoiseen suojeluun — koota ja analysoida tietoa riskien hahmottamiseksi ja seuraamiseksi. Tehtävät — Tuottaa tieteellisiä lausuntoja ja tutkimuksia — edistää yhdenmukaisia riskinarviointimenetelmiä — avustaa komissiota — etsiä ja analysoida tieteellisiä ja teknisiä tietoja ja tehdä niistä yhteenveto — havaita ja kuvata kehittymässä olevia riskejä — perustaa samoilla aloilla toimivien organisaatioiden verkosto — antaa tieteellistä ja teknistä tukea kriisinhallinnassa — parantaa kansainvälistä yhteistyötä — antaa luotettavaa, objektiivista ja ymmärrettävää tietoa yleisölle ja asianomaisille osapuolille — osallistua komission nopeaan hälytysjärjestelmään. 1 — Johtokunta Kokoonpano 14 neuvoston (yhteistyössä Euroopan parlamentin ja komission kanssa) nimittämää jäsentä ja yksi komission edustaja. Tehtävä Vahvistaa työohjelma ja talousarvio sekä varmistaa niiden toteuttaminen. 2 — Toiminnanjohtaja Johtokunta nimittää toiminnanjohtajan komission ehdottaman hakijaluettelon perusteella Euroopan parlamentin järjestämän kuulemisen jälkeen. 3 — Neuvoa-antava ryhmä Kokoonpano Yksi edustaja kustakin jäsenvaltiosta. Tehtävä Avustaa toiminnanjohtajaa. 4 — Tiedekomitea ja tiedelautakunnat Laativat viranomaisen tieteelliset lausunnot. 5 — Ulkoinen tarkastus Tilintarkastustuomioistuin. 6 — Vastuuvapauden myöntävä viranomainen Parlamentti myöntää neuvoston suosituksesta. Talousarvio 71,4 (66,4) miljoonaa euroa, josta unionin tukea 100 % (100 %) Henkilöstö 31.12.2009 Henkilöstötaulukossa 355 (335) virkaa, joista täytettyjä 326 (318) + 81 (77) muuta henkilöstön jäsentä (sopimussuhteiset toimihenkilöt ja komennuksella olevat kansalliset asiantuntijat) Yhteensä: 407 (395) henkilöstön jäsentä, joiden tehtävät jakautuvat seuraavasti: — operatiiviset tehtävät: 324 (298) — hallinnolliset tehtävät: 83 (97) Riskien arviointiin ja tieteelliseen yhteistyöhön liittyvät tuotokset (12) — Tiedekomitean ja tiedelautakuntien antamat soveltamista koskevat lausumat: 331 (227) — torjunta-aineita käsitteleviä vertaisarviointeja koskevat päätelmät: 28 (uusia) — perustellut lausunnot: 76 (uusia) Kokonaismäärä (1): 435 (227) — Tiedekomitean ja tiedelautakuntien antamat yleisluonteiset lausumat: 81 (84) — tiedekomitean ja tiedelautakuntien antamat lausumat: 44 (10) — tiedekomitean ja tiedelautakuntien antamat ohjeet: 9 (23) — viranomaisen antamat lausumat: 8 (2) — viranomaisen antamat ohjeet: 5 (6) — tieteelliset tai tekniset raportit: 54 (116) — tietojenkeruuta koskevat raportit: ei lainkaan (21) Kokonaismäärä (2): 201 (262) Yhteensä (1+2): 636 (489) Tieteellisten lausuntojen antaminen ja eri osapuolten välisen vuoropuhelun edistäminen — Tieteelliset lausunnot, joista tiedotettu: 34 % (20 %) — julkiset konsultoinnit: 66 (38) — käynnit internetsivustolla: 2,4 miljoonaa käyntiä (2,1) — Highlights-julkaisun tilaajat: 25 690(21 140) — esillä tiedotusvälineissä: 9 038 kertaa (11 652) — mediakyselyt: 694 (676) — lehdistötiedotteet: 21 (30) — uutiset internetsivustolla: 50 (39) — haastattelut: 72 (123) Lähde: Viranomaisen toimittamat tiedot.

VIRANOMAISEN VASTAUKSET 13. Viranomainen on ollut yhteydessä komissioon tavoitteena talousarviomenettelyjen parantaminen ja tilintarkastustuomioistuimen mainitseman tilanteen toistumisen välttäminen vuonna 2010. Viranomainen haluaa korostaa, että vuonna 2009 se toteutti ensimmäisen kerran tieteellisille yhteistyöhankkeille osoitettuja jaksotettuja määrärahoja koskevan menettelyn, ja tämän kokemuksen perusteella se on ryhtynyt toimenpiteisiin parantaakseen jaksotettujen määrärahojen suunnittelua ja niitä koskevan käytön seurantaa. 14. Tutkimusapurahojen myöntäminen oli vuosina 2007–2008 täysin uusi prosessi viranomaiselle. Kokemus osoitti erityisesti, että aika jonka tutkimusapurahojen saajat tarvitsevat tieteellisten kertomusten toimittamiseen viranomaisen laatustandardien mukaisesti, oli arvioitu liian lyhyeksi. Toimijoiden kanssa käytyjen keskustelujen perusteella virasto toteutti huhtikuussa 2010 toimenpiteitä projektisuunnittelun ja seurannan sekä rahoitustarjousten arvioinnin parantamiseksi. Lisäksi viranomainen vahvistaa, että vuosien 2007 ja 2008 tutkimusapurahojen käsittely on suoritettu loppuun. 15. Viranomainen toteaa, että sen IT-projektien suunnittelua ja seurantaa on vielä parannettava, ja vuonna 2010 se onkin lisännyt valvontaa tämän suhteen. 16. Viranomainen ottaa huomioon tilintarkastustuomioistuimen havainnon ja ryhtyy toimenpiteisiin parantaakseen mahdollisten ylimääräisten ennakkomaksujen ehtojen määrittelyä ennakolta ja dokumentointia.

(1) EYVL L 31, 1.2.2002, s. 1.

(2) Taulukossa esitetään tiedotustarkoituksessa yhteenveto viranomaisen vastuualueista ja toiminnoista.

(3) Tilinpäätökseen on liitetty mukaan varainhoitovuoden talousarvio- ja varainhallintoa koskeva selvitys, jossa muun muassa annetaan tiedot määrärahojen täytäntöönpanoasteesta sekä esitetään yhteenveto budjettikohtien välisistä määrärahasiirroista.

(4) Tilinpäätös sisältää taseen, tuloslaskelman, rahavirtalaskelman, oman pääoman muutoksia koskevan laskelman sekä tilinpäätöksen liitteet, joihin sisältyy kuvaus keskeisistä tilinpäätöksen laatimisperiaatteista ja muut liitetiedot.

(5) Selvitys talousarvion toteuttamisesta sisältää talousarvion toteutumalaskelman liitteineen.

(6) EYVL L 248, 16.9.2002, s. 1.

(7) Komission asetus (EY, Euratom) N:o 2343/2002, annettu 19 päivänä marraskuuta 2002 (EYVL L 357, 31.12.2002, s. 72), 33 artikla.

(8) Asetus (EY, Euratom) N:o 2343/2002, 38 artikla.

(9) Erillisvirastojen tilinpäätöksiä ja kirjanpitoa koskevat säännöt on esitetty asetuksen (EY, Euratom) N:o 2343/2002 VII osaston 1 luvussa. Asetusta on viimeksi muutettu 9 päivänä heinäkuuta 2008 annetulla asetuksella (EY, Euratom) N:o 652/2008 (EUVL L 181, 10.7.2008, s. 23). Säännöt on sisällytetty sellaisenaan viranomaisen varainhoitoasetukseen.

(10) Kansainvälinen tilintarkastajaliitto (International Federation of Accountants, IFAC) ja ylimpien tarkastuselinten kansainväliset standardit (International Standards of Supreme Audit Institutions, ISSAI).

(11) Tilinpäätös laadittiin 17. kesäkuuta 2010 ja tilintarkastustuomioistuin vastaanotti sen 24. kesäkuuta 2010. Lopullinen tilinpäätös, joka on konsolidoitu komission tilinpäätökseen, julkaistaan Euroopan unionin virallisessa lehdessä viimeistään päättynyttä varainhoitovuotta seuraavan varainhoitovuoden marraskuun 15. päivänä. Lopullinen tilinpäätös esitetään sivustoilla http://eca.europa.eu ja http://www.efsa.europa.eu/en/funding/accounts.htm

(12) Huom. Vuoden 2008 tietoja on muutettu, jotta ne olisivat vertailukelpoisia ja vastaisivat viranomaisen tuotosten uutta luokittelua. Tämä ei vaikuta tuotosten kokonaismäärään